І гэта не толькі пра Сухарава. Такая атмасфера паціху дабіраецца да ўсіх куточкаў горада. Стэрыльнасць змывае ўсё, пакідаючы толькі штучныя Зыбіцкія, каб было што паказваць замежнікам і каб было месца для новай мясцовай шляхты — айцішнікаў. Спробы выправіць сітуацыю былі, але яны рэдка даходзяць да канца, як тая ж Кастрычніцкая, дзе пасля “Вуліцы Бразіл” засталіся толькі некалькі бараў і графіці. Крута, але што там рабіць — піва ці кавы папіць? Дзе тусоўкі і крэатыўныя івэнты? Канцэрты каля ратушы? А гэтага дастаткова для амаль 2-мільённага горада? Гастрафэсты і некалькі дарагаватых фэстаў іншай тэматыкі за год? А што ў астатнія дні рабіць? Чым жыць?